Turneja ‘20 godina Placeba’ stigla je u Zagreb. Britanska grupa time slavi 20. obljetnicu izlaska platinastog debi albuma ‘Placebo’, a večerašnji nastup u zagrebačkom dvorani ‘Dražen Petrović’, popularnoj Ciboni, jedini je u našoj regiji.

Prvi dio turneje ‘20 godina Placeba’ započeli su u Danskoj 13. listopada, a završavaju u londonskoj Wembley Areni 15. prosinca 2016. godine.

Bend je obećao set listu koja će uključivati njihov kompletan katalog. Brian Molko je pritom izjavio: ‘Recimo samo da će u setu biti puno pjesama za koje sam se zakunio da ih više neću svirati. Mislim da je vrijeme da s namjerom priznamo što puno Placebo fanova želi čuti. Bili su jako strpljivi s nama jer rijetko sviramo naš najkomercijalni materijal. Turneja povodom 20. godišnjice učinila se kao dobra prilika da upravo to napravimo. Ovo je turneja za fanove, a moći ćete čuti pjesme kao što su ‘Pure Morning’ ili ‘Nancy Boy’ koje nismo svirali 10 godina i možda ih nikad više nećemo svirati. Spremamo i pokoje iznenađenje.’

Gotovo prepuna dvorana ‘Dražen Petrović’ dokazuje da od devedesetih do danas bend nije izgubio na popularnosti. Pogledajte djelić atmosfere...